Ölkə üzrə turizm sahəsindəki orta və kiçik sahibkarlığın dəstəklənməsinə imkan artacaq. Yerli icra orqanları və bələdiyyələr turizm fəaliyyətinə cəlb olunacaq və onlarda özünüidarəetmə vərdişləri daha da təkmilləşəcək. Bölgədə əl işləri sənətkarlığı ənənələrinin bərpasına maraq artacaq. Bu nümunələrin istehsalı və suvenir kimi turistlərə satışı üçün lazımi şərait yaradılacaq. Yerli əhalinin rifahının yüksəlməsi və yoxsulluğun azaldılması üçün turizmdən istifadə həcmi genişlənəcəkdir. Regionlara yerli və xarici turistlərin səfərlərinin sayı artacaq. Turizm sahəsində xidmətlərin keyfiyyətinə və təhlükəsizliyinə nəzarət təmin ediləcək və bu istiqamətdə yaranan münasibətlər tənzimlənəcəkdir. Turizm sahəsində elektron texnologiyaların və digər innovativ üsulların tətbiqi üçün tədbirlər görüləcək. Azərbaycan Respublikasının regionlarında turizmin mövsümiliyi aradan qaldırılacaq, il ərzində turizm günlərinin sayı artacaq və ilin bütün fəsillərində bu xidmətlərin göstərilməsinə əlverişli şərait yaradılacaqdır. Qonşu ölkələrlə sərhədyanı turizm sahəsində əməkdaşlıq imkanları genişlənəcəkdir.